***Anexa nr. 1 la H.C.L. nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Municipiul Târgu Mureș**

**Serviciul Administrația Domeniul Public S.C. Transport Local SA Nr………………………... Str. Bega nr. 2, Târgu Mureș Nr……………………….........**

**PROTOCOL DE COLABORARE**

Prezentul Protocol de colaborare este guvernat de prevederile Hotărârii Consiliului Local al Municipiului Târgu Mureș nr. \_\_\_\_\_/\_\_\_\_\_\_\_\_\_ privind aprobarea încheierii unui act adițional la Contractul de Concesiune nr. 198/01.07.2011 încheiat între Municipiul Târgu Mureș și S.C. Administrator Imobile și Piețe S.R.L., având ca obiect modificarea anexei 1 a Contractului, în sensul excluderii terenurilor situate pe str. Podeni nr. 10 și punerea la dispoziție a acestor terenuri către S.C. Transport Local S.A. în vederea garării și exploatării mijloacelor de transport în comun necesare derulării contractului de delegare a serviciului de transport public pe raza Municipiului Târgu Mureș în baza unui protocol

Încheiat azi \_\_\_\_\_\_\_\_\_\_\_\_\_\_\_\_\_\_ între

**I. PĂRȚILE**

1.1 **Municipiul Târgu Mureș,** având ca sediu P-ța Victoriei nr. 3, Târgu Mureș, județul Mureș, cod poștal 540026, cod fiscal 4322823, cont RO03TREZ47624510XXXXX deschis la Trezorerie, reprezentat prin Primar Soós Zoltán

***Și***

1.2 **S.C. Transport Local S.A.**, cu sediul în Târgu Mureș, Str. Bega nr. 2, județul Mureș, cod poștal \_\_\_\_\_\_\_\_, cod fiscal \_\_\_\_\_\_\_\_\_\_\_\_, cont \_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_, reprezentat prin **Director General TATÁR BELA**

***au convenit următoarele:***

**II. Obiectul protocolului de colaborare**

**Art. 1** Protocolul se încheie între cele două părți în vederea punerii la dispoziție către S.C. Transport Local S.A. a unor terenuri situate pe str. Podeni nr. 10 având suprafața totală de 5452 m2, după cum urmează:

a) terenul în suprafață 101 m2 cuprins în C.F. nr. 133106 Târgu Mureș;

b) terenul în suprafață de 482 m2 cuprins în C.F. nr. 133107 Târgu Mureș;

c) terenul în suprafață de 4869 m2 cuprins în C.F. nr. 133108 Târgu Mureș.

**Art. 2.** Terenurile vor fi utilizate de către S.C. Transport Local S.A. în vederea garării și exploatării mijloacelor de transport în comun necesare derulării contractului de delegare a serviciului de transport public pe raza Municipiului Târgu Mureș.

**Art. 3.** Predarea-primirea terenurilor se va efectua prin intermediul unui proces verbal, încheiat în termen de 5 zile de la data semnării prezentului protocol.

**III. Durata protocolului de colaborare**

**Art. 4.**

**(1)** Prezentul protocol de colaborare conferă S.C. Transport Local S.A. dreptul de a utiliza terenurile menționate la articolul 1 până la data achiziționării de către Municipiul Târgu Mureș a unui teren adecvat garării și exploatării mijloacelor de transport în comun necesare derulării contractului de delegare a serviciului de transport public pe raza Municipiului Târgu Mureș dar numai mult de un 1 an de zile cu posibilitate de prelungire.

**(2)** Protocolul de colaborare intră în vigoare la data semnării acesteia de către ambele părți.

**IV. Drepturile și obligațiile părților**

**Art. 5.** În cadrul colaborării Municipiul Târgu Mureșse obligă:

a) să asigure predarea terenurilor identificate la articolul 1 în folosinţa colaboratorului., pe baza unui proces verbal de predare-primire;

b) să asigure colaboratorului folosinţa netulburată a terenurilor pe toată durata protocolului;

c) să nu îl stânjenească pe colaborator în exercitarea dreptului de folosinţă asupra terenurilor şi să nu emită acte prin care ar putea micşora folosinţa acestora, decât ca urmare a unor motive excepționale legate de interesul național sau local;

d) să controleze periodic terenurile date în folosință, respectiv dacă sunt folosite conform scopului pentru care a fost încheiat protocolul de colaborare. Acest control se va exercita fără a stânjeni folosinţa terenurilor de către colaborator.

**Art.6.**  În cadrul colaborării, **S.C. Transport Local S.A.** se obligă:

a) să folosească terenurile numai potrivit destinaţiei stabilite prin prezenta convenție;

b) să suporte toate cheltuielile asociate cu utilizarea terenurilor date în folosință, inclusiv, dar fără a se limita la, costurile de utilități, întreținere, reparații și orice alte cheltuieli aferente;

c) să permită Municipiului Târgu Mureș să controleze periodic modul în care terenurile sunt folosite şi starea acestora;

d) să înștiințeze proprietarul de îndată asupra oricărei acţiuni a unei terţe persoane de a-i tulbura folosinţa terenurilor;

e) să nu închirieze sau să dea în folosinţă terenurile care fac obiectul prezentului protocol vreunui terţ, decât cu aprobarea Municipiului Târgu Mureș, sub sancţiunea rezilierii protocolului de plin drept fără somaţie, punere în întârziere şi fără intervenţia instanţei;

f) să gospodărească ca un bun proprietar suprafețele de teren, evitând distrugerea, degradarea și deteriorarea acestora;

g) să asigure paza bunurilor care fac obiectul prezentului protocol pe cheltuiala proprie;

h) să restituie suprafațele de teren menționate la art. 1, la încetarea prezentului protocol, libere de orice sarcini.

**Art.7. Obligații comune:**

a)Colaboratorii se obligă să se susțină reciproc și să asigure aducerea la îndeplinire a obiectivului protocolului de colaborare;

b) Colaboratorii vor acționa în vederea îmbunătățirii comunicării între factorii de decizie ai acestora, prin realizarea unor întâlniri de dialog la inițiativa oricărei părți, ori de câte ori situația o impune.

**V. Răspunderea părților**

**Art. 8.**

a)Răspunderea pentru îndeplinirea obligațiilor ce decurg din îndeplinirea prezentului protocol de colaborare, cu efect negativ asupra colaborării, revine părților așa cum s-au obligat fiecare dintre ele, prin clauzele protocolului, conform legii;

b) Pentru nerespectarea obligaţiilor prevăzute în prezentul protocol, partea în culpă datorează celeilalte părţi daune, în măsura în care s-a produs un prejudiciu;

c) S.C. Transport Local S.A. răspunde de pieirea sau deteriorarea bunurilor în cazul în care bunurile sunt folosite cu altă destinaţie decât aceea pentru care i-au fost date în folosinţă sau dacă prelungeşte folosinţa după scadenţa restituirii, chiar dacă aceasta se datorează unei forţe majore, cu excepţia cazului în care bunurile ar fi pierit ori s-ar fi deteriorat oricum datorită acelei forţe majore.

**VI. Clauzele de încetare ale colaborării**

**Art. 9.** Următoarele clauze duc la încetarea colaborării:

a) Achiziționarea de către Municipiul Târgu Mureș a unui teren adecvat garării și exploatării mijloacelor de transport în comun necesare derulării contractului de delegare a serviciului de transport public pe raza Municipiului Târgu Mureș;

b) Nerespectarea întocmai a clauzelor prezentului protocol de colaborare, situație în care partea lezată poate cere rezilierea unilaterală a acestuia;

c) În caz de forță majoră, în condițiile Legii;

d) Prin încetarea înainte de termen, dacă Consiliul Local al Municipiului Târgu Mureș, din motive excepționale legate de interesul național ori local, hotărăşte utilizarea spaţiului în alt scop decât cel stipulat prin prezentul protocol, fără drept de dezdăunare şi cu o prealabilă notificare de 30 de zile înainte de încetarea protocolului.

**VII. Alte clauze de desfășurare ale colaborării**

**Art. 10.** Comunicarea între colaboratori privitor la modul de desfășurare a colaborării se efectuează, verbal, în scris sau prin corespondență electronică.

**VIII. Litigii**

**Art. 11.** Litigiile de orice fel , decurgând din executarea prezentului protocol de colaborare, se vor soluționa pe cale amiabilă sau, dacă altfel nu este posibil, de către instanțele judecătorești competente.

Drept pentru care s-a încheiat prezentul protocol de colaborare azi ............................... în 3 (trei) exemplare, din care doua pentru Municipiul Târgu Mureș și un exemplar pentru colaborator.

 **MUNICIPIUL TÂRGU MUREȘ S.C. Transport Local S.A. Director General**

 **PRIMAR TATÁR BELA**

 **Soós Zoltán**

 **Director ADP**

 **Ing. Moldovan Florian**

 **Viză Juridică**